procesaur/Wiki.mk huggingface dataset:
Ерих Хекел

Ерих Хекел (|Erich Heckel, Дебелн Саксонија, 1883 — Хеменхофен, Боденско езеро, 1970) бил германски сликар и графичар и еден од претставниците на експресионизмот. После завршените студии за архитектура,
се образувал како самоук сликар при што врз него значајно влијаеле Винсент ван Гог и фовистите. Во 1905 година заедно со колегите од студиите основал во Дрезден група на уметници Мост (германски ''Die Brücke''). Во изработките од овој период нанесувал на платно светли, интензивни бои пастозно, главно во аглести облици (''Мома која лежи'', 1909).
Кога групата се разишла во 1913 го ублажил интензивниот колорит и давал предност на темнозелената палета на бои (''Актови на плажа'', 1913). Стравотиите во Првата светска војна кои како војник на санитети ги видел во Фландрија, уметничко ги обработил на литографија и дрворез. Дваесеттите години на XX век почнал да се одвојува од експресионизмот и да ги презема елементите на Нова стварност, а сликањето пејзажи дошло во центар на неговиот интерес. Во годината 1937 забранет е како дегенеричен. Од 1949 до 1955 предавал на Академија во Карлсруе. Неговото позно дело го карактеризира хармонично-лирска мртва природа со цвеќе.
Павел Плехве

Павел Адамович Плехве (30 јуни 1850 – 28 март 1916 година), германски офицер, служел исклучиво во руската армија за време на Втората светска војна.
1 Воена кариера
По дипломирањето во училиштето за офицерска коњаница, Плехве служел во полкот ухлан. Во 1877 година, дипломирал на Општата академија за персонал. За време на Руско-турската војна, Плехве служел како офицер на 13-от корпус, а по војната работел во бугарското воено министерство. Во Русија се вратил во 1880.
За време на мирниот период, Плехве стекнал неколку редови. Бил командант на коњички полк (1890), на втората коњичка дивизија (1899) и на Московскиот воен округ (1909).
2 Првата светска војна
На Плехве му била доверена командата со Петтата армија, која ја предводел во Битката на Галиција и одбраната на Лоѓ. Следната година тој се префрлил во командата на ново формираната Дванаесетта армија, која ја водел во Втората битка на Мазурските Езера, во февруари 1915 година (каде руската Десетта армија била поразена од страна на Германците). Подоцна се вратил во командата на Петтата армија и, накратко го водел северниот сектор на Источниот фронт. Поради лошата здравствена состојба, Плехве конечно се пензионирал како инвалид во февруари 1916. Умрел подоцна во текот на истата година.
Френелови интеграли

Френелови интеграли <math>S(x)</math> и <math>C(x)</math> — математички трансцендентни функции кои Огистен-Жан Френел ги користел во оптиката. Се користат да ја опишат Френеловата дифракција, а се дефинирани со следните интеграли:
:<math>S(x)=\int_0^x \sin(t^2)\,dt,\quad C(x)=\int_0^x \cos(t^2)\,dt.</math>
Со истовремен параметарски цртеж на двата интеграла се добива Ојлерова спирала.
1 Дефиниција
:<math>S(x)=\int_0^x \sin(t^2)\,dt=\sum_{n=0}^{\infin}(-1)^n\frac{x^{4n+3{(2n+1)!(4n+3)},</math>:<math>C(x)=\int_0^x \cos(t^2)\,dt=\sum_{n=0}^{\infin}(-1)^n\frac{x^{4n+1{(2n)!(4n+1)}.</math>
Некои автори го користата <math>\frac{\pi}{2}t^2</math> како аргумент во интегралот при дефинирање на <math>S(x)</math> и <math>C(x)</math>. Тогаш интегралите се множат со <math>\sqrt{\frac{2}{\pi</math>, а аргументот x со <math>(\frac{\pi}{2})^{1/2}</math>.
2 Ојлерова спирала
Ојлеровата спирала е позната и како Корнуова спирала или клотоида, а се добива со параметарски приказ на <math>S(t)</math> спрема <math>C(t)</math>. Со помош на дефинициите на Френеловите интеграли за ''dx'' и ''dy'' се добива:
:<math> dx = C'(t)dt = \cos(t^2) dt \,</math>:<math> dy = S'(t)dt = \sin(t^2) dt \,</math>
Должината на спиралата мерена од извориштето може да се претстави како:
:<math>L = \int_0^t {\sqrt {dx^2 + dy^2 = \int_0^t{dt} = t </math>
3 Својства
*<math>S(x)</math> и <math>C(x)</math> се непарни функции
* Френеловите интеграли можат да се изразат преку функцијата на грешка <math>\operatorname{erf}(x)</math>:
::<math>S(x)=\frac{\sqrt{\pi{4} \left(\sqrt{i}\,\operatorname{erf}(\sqrt{i}\,x) + \sqrt{-i}\,\operatorname{erf}(\sqrt{-i}\,x) \right)</math>::<math>C(x)=\frac{\sqrt{\pi{4} \left(\sqrt{-i}\,\operatorname{erf}(\sqrt{i}\,x) + \sqrt{i}\,\operatorname{erf}(\sqrt{-i}\,x) \right).</math>* Интегралите не можат да се пресметаат во затворена форма со помош на елементарни функции, освен во специјални случаи. Како ''x'' тежи кон бесконечност се добива:
:<math>\int_{0}^{\infty} \cos t^2\,dt = \int_{0}^{\infty} \sin t^2\,dt = \frac{\sqrt{2\pi{4} = \sqrt{\frac{\pi}{8.</math>
4 Генерализација
<math>\int_0^\infty\sin(x^a)\ dx = \frac{\Gamma\left(\frac{1}{a}\right)\sin(\frac{\pi}{2a})}{a}</math>
Новогард

Новогард (|Nowogard, |Naugard; |Nowògard) — град во Голењувскиот Округ на Западнопоморското Војводство, северозападна Полска. Населението брои 16.756 жители (2017).
1 Име
Името е кованка од зборовите ''нови'' и ''гард'', што значи град на некогашниот поморски јазик.
2 Местоположба
Градот се наоѓа на североисточно од Шчеќин и јужно од балтичкиот брег.
3 Историја
Местото настанало како средновековно утврдување (град) и првпат споменува во 1268 г. како ''Ногарт'' во повелбата на поморскиот кнез Барним I, со која местото ѝ се предава на Каминската епископија како нејзин посед. Тука епископите подигнале замок. Во 1274 г. гратчето и околината биле под управа на Ото фон Еберштајн и останале во сопственост на семејството сè до 1663 г. Во 1309 г. Новогард е прогласен за град, усвојувајќи ги германските закони.
Во првата половина на XIV век се подигнати утврдувања со долгнавесто пазариште во средината. Тука е подигната управната зграда и црквата. По смртта на последниот член на семејството Еберштајновци, во 1663 г. ''Нојгард'' му припаднал на Ернст Богуслав Крој, а во 1684 г. прешол во владение на изборни кнезови на Бранденбург.
Во Источнопоморската операција за време на Втората светска војна, Црвената армија разурнала околу 60 отсто од градот. На 5 март 1945 г. градот е зазеден од советската војска и предаден на Полска. Населението е истерано или пребегало, а на негово место се населени Полјаци.
4 Знаменитости
Главна знаменитост на Новогард е големото езеро кое се протега до градскиот центар. Долго е , а широко 620 м. Непосредната околина на градот е пошумена.
5 Познати личности
* Фридрих Михаел Цајгенхаген (1694 – 1776) — германски свештеник court preacher of британскиот крал Џорџ I
6 Збратимени градови
Новогард е збратимен со следниве градови:
* Велес, Македонија
* Гицков, Германија
* Кевлинге, Шведска
* Хајде, Германија
7 Поврзано
* Новогард (општина)
Катвајк ан Зе

Катвајк ан Зе (буквално, ''Katwijk-на-Сеп'') е крајбрежно одморалиште што се наоѓа на Северното Море во устието на Стара Рајна. Таа се наоѓа во општината Катвајк и во покраината Јужна Холандија.
Грујец

Грујец (|Grójec) — град во Мазовското Војводство, околу јужно од Варшава, Полска. Сместен е во областа Мазовија и е седиште на Грујечкиот Округ и истоимената општина. Населението брои 16.607 жители (2016). Градот и околината го сочинуваат најголемиот јаболкарски крај во Полска и цела Европа, што се должи на посебната микроклима.
1 Население низ годините
2 Познати личности
* Петар Скарга (1536 - 1612) — исусовец, водечки деец на полската контрареформација
3 Збратимени градови
Грујец е збратимен со следниве градови:
* Спишка Нова Вес, Словачка
* Струмица, Македонија
4 Поврзано
* Грујечки Округ
Втора битка кај Мазурските Езера

Втора битка кај Мазурските Езера e позната е и како Зимска битка на Мазурските Езера претставувала северни дел од офанзива која во тек на зимата 1915 година ја презеле Германија и Австроунгарија на Источниот фронт во Првата светска војна. Целта на офанзивата било преминување на реката Висла и задавање на тежок удар на Русите со цел да се исфрлат од војната. Битката завршила нерешено, а Русите загубиле дел од територијата.
1 Вовед
Германскиот началник на генералштабот Ерих фон Фалкенхајн верувал дека Германија ќе ја добие војната на Западниот фронт, па се двоумел да го поддржи Паул фон Хинденбург на Источниот фронт. Сепак Фалкенхајн ја одобрил планираната офанзива, која што ја предводел Хинденбург. Генералот Александар фон Лизинген го предводел нападот против Русите на Карпатите, со целт да се заземе Лавов. Генералот Светозар Боројевиќ од Бојна се обидел да го ослободи запоседнатиот Пшемишл.
2 Текот на битката
Осмата германска армија започнала ненадеен напад среде снежна вијулица на 8 февруари 1915 година. Русите биле изненадени и претрпеле тешки загуби, па се повлекле за 120 километари. Русите се повлекувале хаотично, така што многу од нив биле заробени. Најголеми загуби претрпел Дваесеттиот корпус под команда на генералот Булгаков. Десеттата германска армија ги заобиколила во шума, па на 21 февруари целиот корпус се предал. Иако Русите го загубиле целиот корпус, неговото херојско држење овозможило повлекување на останатиот дел од Десеттата руска армија која формирала нови одбранбени линии.
Веќе на 22 февруари Дванаесеттата руска армија под команда на Павел Плехве прешла во противнапад. Противнападот ја запрел германската офанзива и понатамошното напредување, со што битката била завршена.
3 Резултати
Со втората битка на Мазурските Езера била завршена германската офанзива на север. Русите имале и територијални загуби и големи човечки загуби, но го запеле продорот на Германците во Русија. Пропаднала германската намера на Русија да ѝ зададе конечен пораз. И офанзивата на фон Лизингенч во јужниот дел на фронтот пропаднала, а Германците и Австроунгарците имале големи загуби. Тврдината Пшемишл се предала на Русите по долга опсада. Германско-австроунгарската офанзива не успеала во најважните цели. Од тогаш германската војска веќе не делувала како независна сила, туку дејствувала заедно со австроугарските сили во операциите на Источниот фронт.
Жирардув

Жирардув (|Żyrardów) — град во Мазовското Војводство, средна Полска, седиште на Жирардувскиот Округ. Сместен е на западно од Варшава и има население од 40.243 жители (2017). Во минатото бил важен центар на текстилната индустрија во тој дел на Европа.
1 Историја
Градот настанал во како работничка населба 1833 г. кога браќата Лубјењски отвориле ткајачки погони во месноста Руда Гузовска. Меѓу раководителите бил францускиот инженер и пронаоѓач Филип де Жирар (1775 - 1845) од Лурмарен. Во текот на XIX век местото се развило во значаен текстилен центар. Подоцна Руда Гузовска е преименувана во Жирардув во негова чест.
На 13 септември 1939 г. градот е зазаден од Германците Во 1941 г. еврејското население е преселено во Варшавското гето.
Крај влезот градот стои табла на која се вели дека Жирардув е единствениот град во Европа создаден исклучиво поради фабрика.
Во 2012 г. градот е прогласен за историски споменик на Полска и ставен во надлежност на Националниот институт за културно наследство.
Забележително е тоа што Жирардув се смета за единствениот целосно зачуван индустриски град од XIX век.
2 Образование
* Јавен училиштен комплекс бр. 7 „Хенрик Шенкевич“
* Средно училиште „Стефан Жеромски“
* Школа за велосипедизам
* Виша школа за месен развој
3 Спорт
* ФК „Жирардовјанка Жирардув“ (осн. 1923) — фудбалски клуб од IV лига
4 Познати личности
* Станислав Каролак (1931 - 2009) — македонист
* Лешек Милер (р. 1946) — премиер на Полска (2001 - 2004)
5 Збратимени градови
Жирардув е збратимен со следниве градови:
* Делчево, Македонија
* Лурмарен, Франција
* Сиеро, Шпанија
* Тангшан, Кина
6 Поврзано
* Жирардувски Округ
Катвајк

Катвајк () е крајбрежна општина и град во покраината Јужна Холандија, која се наоѓа во средината на западниот дел на Холандија.
Реката Стара Рајна, тече низ градот и во Северно Море.
Катвајк се наоѓа на Северно Море, северозападно од Лајден и 16 километри северно од Хаг. Се граничи со општините Нордвајк, Тејлинге, Угстгест , Лајден, и Васенар.
Во април 2017 година, Катвајк имал население од 64.589 жители и зафаќа површина од 31.13 километри, од кои 6.59 километри е вода.
Катвајк е најголемиот град во Даун - ен Боленстрек ("Дуне и Крушка Регионот").
Опсада на Новогеоргиевск

Опсада на Новогеоргиевск била битка во Првата светска војна што се водела откако Германците ја пробиле руската одбрана за време на Офанзива Горлице-Тарнов и се приближиле до Варшава.
Русите решиле да ја бранат тврдината во Новогеоргиевск (денес Модлин) во Полска. Во тврдината имало 90.000 луѓе пред евакуацијата на Варшава, на 5 август. германската армија предводена од генерал Ханс хартвиг фон Беселер се приближила до Новогеоргиевск со 80.000 војници, вклучувајќи го моќниот воз за опсади, користен при освојувањето на Антверпен во 1914 година, шест 16 инчни (400 mm) и девет 12 инчни (300 mm) хаубици.
Новогеоргиевск бил опколен на 10 август, а бомбардирањето започнало неколку дена подоцна. Бомбардирањето било концентрирано на североисточната страна, северно од реката Висла. Германскиот напад бил успешен откако го фатиле главниот инспектор со детални карти за одбрана на тврдината. По тешките напади, Германците нападнале три од тврдините со 22 пешадиски баталјони и заробиле две од нив. Русите биле приморани да се повлечат северно од Висла.
Русите се предале на 20 август, и изгубиле 1.600 топови и околу 1.000.000 артилериски гранати. Во човечки жртви, загинале околу 90.000, меѓу кои 30 генерали.
1 Галерија
Карминатив

Карминатив, е растение или препарат наменет за превенција на формирањето на гас во гастроинтестиналниот тракт или за олеснување на неговата експулзија, а со тоа и третирање на флатуленцијата.
Како карминативи се користат: кимот, анасонот, слаткиот анасон и други.
Во современи лекови кои се користат за истата намена спаѓа симетиконот.
Микаел (филм од 1924)

Микаел (германски: ''Michael'') - германски филм од 1924 година, во режија на Карл Теодор Дреер, според сценариото на Херман Банг и Теа фон Харбоу. Главните улоги ги толкуваат: Валтер Злецак, Макс Ауцингер, Нора Грегор, Роберт Гарисон, Бенjамин Кристенсен, Дидје Аслан, Александер Мурски, Грете Мозхајм, итн.
1 Содржина
Микаел (го игра Злецак) е млад сликар кој живее кај славниот сликар Клод Зоре (го игра Кристенсен), кој се грижи за него како за свој син. Еден ден, сликарот го посетува грофицата Замикоф (ја игра Грегор) која бара да ѝ направи портрет. Зоре долго време се мачи, но не никако не може да ги наслика нејзините очи, додека Микаел успева многу лесно да го доврши портретот. Истовремено, Микаел и грофицата се вљубуваат и тој постепено го запоставува сликарот Зоре, а во меѓувреме краде предмети од неговиот дом и скришно продава негови слики, со цел да обезбеди пари за раскошниот живот со грофицата. Зоре ги открива измамите на Микаел, но му простува, воден од големата љубов кон него. Најпосле, Зоре го завршува своето последно ремек-дело, кое постигнува голем успех кај публиката, но на претставувањето на сликата не присуствува Микаел, кој за тоа време е кај својата љубовница. Тој се појавува дури потоа, но веднаш го напушта стариот мајстор, крадејќи ги неговите скици, проценети на голема вредност. Скршен од заминувањето на Микаел, Зоре умира.
Секс хормон-врзувачки глобулин

Секс хормон-врзувачки глобулин (SHBG) или секс стероид-врзувачки глобулин (SSBG) е гликобелковина која ги врзува двата полови хормони: андроген и естроген. Другите стероидни хормони како прогестерон, кортизол и другите кортикостероиди ги врзува транскортинот. SHBG е присутен кај сите ’рбетници, освен кај птиците.
1 Функција
Тестостеронот и естрадиолот циркулираат во крвотокот, лабаво врзани за серумскиот албумин (~54%) и кортикостероид-врзувачкиот глобулин (CBG) (исто така познат како транскортин), и во помал обем врзан цврсто за SHBG (~44%). Само мал дел од околу 1-2% е неврзан, или „слободен“, а со тоа и биолошки активен и способен да влезе во клетката и да ги активира нејзините рецептори. SHBG ја инхибира функцијата на овие хормони. Од тоа, биорасположливоста на половите хормони зависи од нивото на SHBG. Релативниот афинитет за врзување на половите хормони за SHBG е следниов: дихидротестостерон (DHT) > тестостерон > андростендиол > естрадиол > естрон.
Стодневна офанзива

Стодневна офанзива била завршна сојузничка офанзива во Првата светска војна на Западниот фронт. Се одиграла во периодот од 8 август 1918 до 11 ноември кога било склучено примирје со Германија. Французите оваа офанзива понекогаш ја означуваат како ''Канадски сто дена'' алудирајќи при тоа на активното учество на канадските трупи во тие операции. Офанзивата придонела до конечната деморализација и повлекување на германските трупи со што се завршила Првата светска војна карактеристична по многу страдања и премногу залудни жртви.
Лице

Лицето е централен дел од главата на голем број животни и на луѓето. Сепак, сите животни немаат лице. Лицето е централен дел од телото во поглед на изразувањето на емоциите.
1 Лицето како тема во уметноста и во популарната култура
1.1 Лицето како тема во книжевноста
* „Лице“ - поетска збирка на полскиот поет Тадеуш Ружевич.* „Господинот Когито го набљудува во огледалото своето лице“ - песна на полскиот поет Збигњев Херберт.* „Мислите што ме обземаат на прометните улици“ - песна на полската поетеса Вислава Шимборска.
1.2 Лицето како тема во музиката
* „Бело лице љубам јас“ - македонска народна песна.* „Лице“ - песна на македонската музичка група „Анастасија“ од 1998 година.* „Лица во огледалото“ (српски: ''Lica u ogledalu'') - песна на македонската група Бастион.* „Не можам во мислите да го видам твоето лице“ (англиски: ''I can't see your face in my mind'') - песна на американската рок-група Дорс од 1967 година.* „Твоето тивко лице“ (англиски: ''Your Silent Face'') — песна на британската поп-рок група Њу Ордер (''New Order'') од 1983 година.* „Твоето убаво лице оди во пеколот“ (англиски: ''Your Pretty Face Is Going To Hell'') - песна на американската рок-група Стуџис (''The Stooges'') од 1973 година.* „Лажни лица“ (англиски: ''False Faces'') - песна на британската рок-група ''Southern Death Cult'' од 1983 година.* „Внимавај на твоето лице“ (хрватски: ''Pazi na tvoje lice'') — песна на хрватската рок-група Филм од 1981 година.* „Лице“ — песна на хрватската рок-група Хаустор од 1981 година.
1.3 Лицето како тема во филмот
* „Лицето на подот од барот“ (англиски: ''The Face on the Bar Room Floor'') - американски филм од 1914 година, во режија на Чарли Чаплин.* „Лице со лузна“ (''Scarface'') - американски филм од 1983 година, во режија на Брајан де Палма.
* „Лицето на Аналија“ (''El Rostro de Analia'') - американска теленовела од 2008 година.
* „Лицето на одмаздата“ (шпански: ''El rostro de la Venganza'') - американска теленовела од 2012 година.
Бабино Езеро

Бабино Езеро — природно ледничко езеро на планината Кораб во Македонија. Се наоѓа непосредно на југозапад од врвот Бабин Камен, во изворишниот дел на првата  десна поголема притока на реката Рибница, на надморска височина од 1,810 метри. Сместено е во вдлабнатината на циркот Долни Чардак и од него истекува Бабин Поток (Прој и Бабес). Неговата површина изнесува 277 м<sup>2</sup>, а  најголемата длабочина е 65 см. Нивото на езерото во текот на годината не се менува, бидејќи дотекот на вода е поголем од вкупните загуби .  
1 Галерија
2 Наводи
Белата панделка (филм)

''„Белата панделка“'' (германски: ''Das weiße Band - Eine deutsche Kindergeschichte'') — филм од 2009 година, во режија на Михаел Ханеке, кој е автор и на сценариото. Главните улоги ги толкуваат: Кристијан Фридел, Леони Бенеш, Улрих Тукур, Урсина Ларди, Бургарт Клауснер, Јозеф Бирбихлер, Рајнер Бок, Сузане Лотар, итн., а во филмот зборува Ернст Јакоби. Филмот е добитник на 58 награди, а имал уште 41 номинација (од кои, две за „Оскар“). Од поважните награди, треба да се издвојат: „Златен глобус“, четири награди на Канскиот филмски фестивал (вклучително и „Златна палма“), три „Европски филмски награди“, итн.
1 Содржина
Дејството во филмот се случува во едно село, во северна Германија, пред почетокот на Првата светска војна. Во селото се случуваат неколку несреќни настани за кои не може да се открие виновникот: најпрвин, селскиот лекар (го игра Бок) се повредува откако коњот се сопнува на жицата што некој намерно ја поставил на патот; потоа е претепано детето на баронот (го игра Тукур); една жена погинува при работата; ќерката на попот (го игра Клауснер) ја убива неговата птица; децата на надзорникот на имотот (го игра Бирбихлер) намерно го оставаат отворен прозорецот, со намера да се разболи нивното штотуку родено братче; една ноќ, некој намерно го пали сеното; најпосле, ретардираното дете на една жена (ја игра Лотар) е брутално претепано. Во селото доаѓа полицијата, која ги испрашува децата, но никој не признава ништо. Исто така, и селскиот учител (го игра Фридел) прави сопствена истрага во која ги обвинува децата на попот и на надзорникот. Поради непријатните настани, бароницата (ја игра Ларди) го напушта баронот, загрижена за безбедноста на своите деца. Во меѓувреме, учителот се вљубува во младата Ева (ја игра Бенеш), но мора да чека една година додека добие дозвола да се ожени со неа. Како кулминација на сите лоши работи што се случуваат во селото, летото 1914 година избувнува Првата светска војна.
Александар фон Линзинген

Александар фон Линзинген бил генерал на германската војска во тек на Првата светска војна.
1 Животопис
Роден е на 10 февруари [[1850 година во Хилдешем. На приската војска ѝ се приклучил во 1868 година, во 1909 година станал командант на Вториот корпус на германската царска војска. Имал успешна воена кариера, за заслугите бил одликуван со највисоки германски одликувања. Воената кариера ја завршил како генерал-полковник, што била втора титула според рангот во царската германска војска. Починал на 5 јуни 1935 година во Хановер.
2 Прва светска војна
На почеток на Големата војна Линзинген бил командант на корпус во Првата битка на Марна во 1914 година. Бил префрлен на Источниот фронт Тој командувал со Јужната војска во 1915 година. Во 1916 година се борел во офанзивата на Брусилов, како засилување на австроунгарската војска во одбрана на Галиција.
По излегувањето на Русија од војната, по потпишувањето на Брест-Литовскиот договор тој го водел германското напредување во Украина.
Франц Конрад фон Хецендорф

Франц Конрад фон Хецендорф бил австроунгарски генерал и началник на генералштабот на австроунгарската војска на почеток на Првата светска војна .
1 Животопис
Роден е во предградието на Виена на 11 ноември 1852 година во семекство на пензионираниот генерал кој потекнувал од Моравска. Његовиот прадеда се стекнал со благородничка титула, па според тогашните обичаи тој станал војник многу млад, а имал и можност за брзо напредување во хијарархијара.
Началник на генералштабот на австроунгарската војска станал во 1906 година. Бил познат по постојано заложување за модернизација на оружените сили на Австроунгарија. Верувал дека судирот помеѓу германската и словенската цивилизација е неизбежен. Се спротивставувал на Унгарската елита во заедничката држава, бил наклонет на Германија и се заложувал за слабење на Унгарското влијание. Бил загрижен и поради италијанските амбиции на Балканот.
Сепак, неговата најголема желба била превентивна војна против Србија, за да се намали закана за која тој верувал дека постои. Војна против Србија првпат ја предложил во 1906 година, па потоа во 1908, па во 1909, како и во октомври 1913, и во мај 1914 година. Забележано е дека во тек на 1913 година, дваесет пати предложил војна против Србија.
2 Прва светска војна
Бил еден од главни заговарачи на војна против Србија по убиство на престолонаследникот Франц Фердинанд.
Хецендорф предлагал нереални и грандиозни планови, не обрнувајќи внимание на терен, време и можности. Српската војска се покажала многу поефикасна од она што тој предвидувал.
Његовите први офанзиви против Италија исто така биле лошо водени и се завршувале со големи човечки загуби. Во првата воена година, неговите погрешки скапо ја чимеле австроунгарската војска.
Најкатастрофалнииот пораз го доживеал во тек на Брусиловата офанзива, кога австроунгарската војска имала над 1,5 милион загуби. Потоа австроунгарската војска не можела да дејствува без да се потпира на германските сили.
Постои и спротивно мислење на британскиот историчар Сирил Фолс кој тврдел дека Хецендорф бил најдобар стратег и дека германските генерали ги исползувале неговите планови.
Кон крајот на 1917 година, неговиот цар Карл го сменил од место началникот на генералштабит. Во 1918 година добил титула гроф. Починал на 25 август 1925 година во Пенцинг, предградието на Виена.
Алексеј Брусилов

Алексеј Алексејевич Брусилов Тбилиси,— Москва, 17 март 1926)бил руски генерал, познат како творец на офанзивната тактика користена во офанзивата која носи име по него: Брусиловата офанзива во Првата светска војна.
1 Животопис
Роден е во Тбилиси во денешната Грузија на 19 август 1853 година . Се образувал во руското елитно воено училиште. Уште на почеток на воената кариера учествувал во Руско-турската војна (1877—1878). Во 1906 бил унапреден во чин генерал. Во тек на Првата светска војна најпрво командувал со Исмата армија, а подоцна бил командант на југозападниот дел од Источниот фронт.
Кога рускиот цар Николај II абдицирал во 1917 година, Привремената влада го поставила Брусилова за началник на генералштабот. Бил сменет веќе во август 1917 година. Во тек на Октомвриската револуција и Руската граѓанска војна Брусилов не бил активен. На Црвената армија ѝ и се прклучил дури во 1920 година.
Брусилов бил патриот, кој не ја сакал бољшевистичката власт, но веривал дека е тоа начин Русија да стане моќна и обединета. Иако бил симпатизер на белогардејците, се борел против нив, бидејќи тие се бореле на страна на Полска против бољшевиците.
Бил пензиониран со седумдесет години. По неговата смрт, на погребот присуствувало и свештенството. Живеел во станот што го делеле со уште еден паро. Кога умрел, на почесниот државен погреб било присутно и свештенството.
Струга (Долношлеско Војводство)

Струга (|Struga, |Adelsbach) — село во општината Старе Богачовице на Валбжишкиот Округ, Долношлеско Војводство, југозападна Полска. Се наоѓа приближно југоисточно од општинското седиште Старе Богачовице, северозападно од градот Валбжих, а југозападно од војводското седиште Вроцлав. Во 2011 г. селото имало 859 жители.
1 Поврзано
* Старе Богачовице (општина)
Хелски Провлак

Хелски Провлак или Хелски Полуостров (|Mierzeja Helska, Półwysep Helski; |Hélskô Sztremlëzna; |Halbinsel Hela) — песочен провлак или полуостров во северна Полска кој го дели Пучкиот Залив од Балтичкото Море. Долг е 35 км и влегува во состав на Пучкиот Округ на Поморското Војводство.
1 Географија
Полуостровот има ширина од 300 м кај Јурата до 100 м во најтесниот дел, при што завршниот дел е широк 3 км. Бидејќи се состои само од песок, честопати зимските бури го отсекуваат од копното и образуваат остров. Сè до XVII век провлакот ова било островска верига која се спојувала во полуостров само преку летото.
Долж провлакот минуваат пат и железница кои го поврзуваат копното со крајната точка — туристичкото гратче Хел. Други населени и посетителски места на полуостровот се Јурата, Јастарња, Кужњица, Халупи и Владиславово.
2 Воено значење
Во минатото, Хелскиот Провлак бил во состав на Прусија, а потоа и во Германија, од 1772 до 1919 г. По Првата светска војна провлакот ѝ припаднал на Полска, и добил големо воено значење (Полски коридор) со изградбата на утврдувања и гарнизон од 3.000 војници. Тука во 1939 г. се одиграла Хелската битка, во која полската војска го минирала преовлакот, привремено претворајќи го во остров.
За време на германската окупација (1939–1945), одбранбените утврдувања се проширени и поставен е голем поморски топ, но истиот е набргу преселен на Атлантскиот ѕид во Франција. Полуостровот останал во рацете на германските сили сè крајот на Втората светска војна, шест дена пред капитулацијата на Германија.
По војната, Хелскиот Провлак ѝ е вратен на Полска, која во 1940-тите и 1950-тите доградила дополнителни батерии. Денес многу од утврдувањата и батериите се достапни за посетители, иако дел од провлакот и денес им припаѓа на вооружените сили.
3 Галерија
4 Поврзано
* Вестерплате
* Полски коридор
* Пучки Залив
Подласко Војводство

Подласко Војводство (|województwo podlaskie) — војводство во Североисточна Полска. Се граничи со Мазовското Војводство на запад, Варминско-мазурското на северозапад и Лублинското на југ. На исток се Гродненската и Брестовската Област во Белорусија, на североисток се Алитушкиот и Маријамполскиот округ во Литванија, а на север е Калининградската Област, која е ексклава на Русија. Војводството е наречено по историската област Подласје (Подлаше). Во 2014 г. војводството имало 1.193.348 жители на површина од .
Главен град е Бјалисток. Војводството е создадено на 1 јануари 1999 г. согласно управната реформа усвоена претходната година, а сочинето е од дотогашните војводства Бјалисточко и Ломжанско, како и источната половина од Сувалското Војводство.
1 Народности
Поради неговата местоположба, војводството се одликува со мешавина од култури, имено полската, белорускта, украинската и литванската. Денес се говорат претежно полскиот и русинскиот, додека пак литванскиот е западен меѓу малобројното литванско малцинство во Сејненскиот округ.
1.1 Градови и грачиња
Војводството има 40 градски населени места, тука наведени по број на жители според состојбата во 2006 година:
2 Управна поделба
Подлаското Војводство е поделено на 17 окрузи, од кои 3 се градски, а 14 се земски. Тие пак се поделени на вкупно 118 општини.
Име и изворно име, Површина (км²), Население (2006), Седиште, Други градови, Општини
Градски окрузи
Бјалисток''Białystok'', 102,12, 295.210, 1
Ломжа''Łomża'', 32,72, 63.572, 1
Сувалки''Suwałki'', 65,24, 69.234, 1
Земски окрузи
Аугустувски''powiat augustowski'', 1.658,27, 58.966, Аугустув, Липск, 7
Бјалисточки''powiat białostocki'', 2.984,64, 136.797, Бјалисток *, Лапи, Чарна Бјалостоцка, Василкув, Хорошч, Супрашл, Михалово, Заблудув,Тикоќин, Сураж, 15
Бјелски''powiat bielski'', 1.385,2, 60.047, Бјелск Подласки, Брањск, 8
Високомазовјечки''powiat wysokomazowiecki'', 1.288,49, 59.719, Високе Мазовјецке, Ќехановјец, Чижев, Шепјетово, 10
Грајевски''powiat grajewski'', 967,24, 50.120, Грајево, Шчучин, Рајгруд, 6
Замбрувски''powiat zambrowski'', 733,11, 44.798, Замбрув, 5
Колненски''powiat kolneński'', 939,73, 39.676, Колно, Стависки, 6
Ломжански''powiat łomżyński'', 1.353,93, 50.887, Ломжа *, Новогруд, Једвабне, 9
Моњечки''powiat moniecki'', 1.382,39, 42.960, Моњки, Книшин, Гоњонѕ, 7
Сејненски''powiat sejneński'', 856,07, 21.331, Сејни, 5
Сокулски''powiat sokólski'', 2.054,42, 72.424, Сокулка, Домброва Бјалостоцка, Кринки, Суховола, 10
Сувалски''powiat suwalski'', 1.307,31, 35.136, Сувалки *, 9
Хајнувски''powiat hajnowski'', 1.623,65, 48.130, Хајнувка, Клешчеле, 9
Шемјатички''powiat siemiatycki'', 1.459,58, 48.603, Шемјатиче, Дрохичин, 9
3 Поврзано
* Подласје
* Бјаловјешка Шума
Закрочим (општина)

Закрочим (|Zakroczym) — градско-селска општина во Новодвурскиот Округ на Мазовското Војводство, средна Полска. Седиштето е во градот Закрочим, на околу 5 км југозападно од градот Нови Двур Мазовјецки и 36 км северозападно од Варшава.
Зафаќа површина од , а во 2011 г. населението броело 6.167 жители.
1 Населени места
Освен градот Закрочим, општината ги опфаќа следниве села:
* Блогославје
* Вигода Смошевска
* Војшчице
* Вулка Смошевска
* Емолинек
* Заремби
* Јаворово-Трембки Старе
* Јаново
* Свободња
* Смоли
* Смошево
* Струбини
* Трембки Нове
* Трембки Старе
* Хенришин
* Чарна
* Шњадово
2 Соседни општини
Леонќин се граничи со шест други општини: Залуски, Јоњец, Леонќин, Нашелск, Нови Двур Мазовјецки, Помјехувек, Червјењск над Висла и Чоснув.
Келечки Округ

Келечки Округ (|powiat kielecki) — округ во Светокришкото Војводство, јужно-средна Полска. Создаден е на 1 јануари 1999 г. со управната реформа усвоена претходната година. Седиште е градот Келце, иако не е дел од него. Опфаќа пет градови: Хенќини ( југозападно од Келце), Хмјелњик ( јужно од Келце), Далечице ( југоисточно од Келце), Боѕентин ( источно од Келце) и Моравица (13,7 км јужно од Келце).
Зафаќа површина од и има вкупно население од 208.798 жители (2016), од кои 4.421 живеат во Хенќини, 3.834 во Хмјелњик, 2.913 во Далечице, 2.247 во Боѕентин и 195.383 жители по селата.
1 Соседни окрузи
Освен со градот Келце, округот се граничи со Коњечкиот Округ на север, Скаржискиот на североисток, Стараховичкиот, Островјечкиот и Опатувскиот на исток, Сташувскиот на југоисток, Бускиот и Пињчувскиот на југ, Јенджејувскиот на југозапад и Влошчовскиот на запад.
2 Управна поделба
Округот е поделен на 19 општини, од кои 4 се градско-селски, а 15 се селски.
Општина, Вид, Површина(км<sup>2</sup>), Население(2016), Седиште
Бјелини, селска, 88,1, 10.197, Бјелини
Боѕентин, градско-селска, 160,3, 11.642, Боѕентин
Гурно, селска, 83,3, 14.056, Гурно
Далечице, градско-селска, 222,2, 15.698, Далечице
Загнањск, селска, 124,4, 12.969, Загнањск
Лагув, селска, 113,0, 6.929, Лагув
Лопушно, селска, 176,8, 8.979, Лопушно
Маслув, селска, 86,3, 10.638, Маслув
Мјеѓана Гура, селска, 70,8, 11.295, Мјеѓана Гура
Мњув, селска, 95,3, 9.357, Мњув
Моравица, градско-селска, 140,5, 15.898, Моравица
Нова Слупја, селска, 85,9, 9.594, Нова Слупја
Пјекошув, селска, 102,5, 16.361, Пјекошув
Пјешхњица, селска, 104,6, 4.790, Пјешхњица
Ракув, селска, 191,1, 5.683, Ракув
Стравчин, селска, 86,3, 10.525, Стравчин
Хенќини, градско-селска, 127,6, 15.050, Хенќини
Хмјелњик, градско-селска, 142,9, 11.426, Хмјелњик
Шиткувка-Новини, селска, 45,8, 7.711, Ошедле-Новини
Битка кај езерото Нароч

Битка кај езерото Нароч е офанзива на руската војска во 1916 на Источниот фронт во Првата светска војна. Започнала по барањето на маршалот Јосеф Јосеф со цел да се повлечат германските сили на исток, за да се намали притисок на Западниоти фронт имао намеру да ослободи притисак Немачке на француске снаге. Офанзивата била неуспешна.
1 Причини
Офанзивата кај езерото Норич е покрената на барање на Франција, со надеж дека дел од германските трупи ќе бидат принудени да се повлечат кон исток и дека со тоа ќе се намали германскиот притисок. Николај II и го одбрал ова подрачје во денешната Белорусија за поприште на тој судир, со надеж дека неговата надмоќ во војска ќе биде ослучувачка. Германија ја имала својата Десеттата армија под водство на генералот Ејгхорни со реално помала ударна моќ.
2 Битка
Руските артилериските гранатирања биле долги (траеле два дена). Но прецизноста не била нивна одлика, така што непријателските сили биле речиси неоштетени. Но војската која тргнала во напад била изложена на германските митралези. Русите зазеле 10 километри од територијата, но не нанеле сериозни штети на германската одбрана, која била добро организирана и утврдена.
3 Резултати
Целата операција претставувала голем неуспех, моралот кај руската војска паднал бидејќи не добиле каква било помош од страна на Франција и сојузниците. Генералот Алексеј Еверт, со наредба од 30 март одстапил од понатамошните напади поради незадоволителни резултати и топлото време кое предизвикувало дополнителни проблеми во мочварните краишта.
Пучки Округ

Пучки Округ (|powiat pucki, |pùcczi pòwiat) — округ во Поморското Војводство, сместен на балтичкиот брег, северна Полска. Во 2017 г. имал вкупно население од 84.687 жители.
1 Историја
Округот има долга историја. Постоел за време на Полско-литванската Државна Заедница сè до 1795 г. и обновен во 1999 г. Денешниот округ е создаден на 1 јануари 1999 г. согласно управната реформа усвоена претходната година. Седиште на округот е гратчето Пуцк, сместено на северно од војводското седиште Гдањск. Има три града: Владиславово ( северно од Пуцк), Јастарња ( источно од Пуцк) и Хел ( источно од Пуцк), на крајот на Хелскиот Провлак.
2 Географија и местоположба
Зафаќа површина од . Во 2006 г. имал вкупно население од 74.196 жители, од кои 14,892 живееле во Владиславово, 11.329 во Пуцк, 4.033 во Јастарња, 3.898 во Хел, а 40.044 во селата.
Пучкиот округ се граничи со градот Гдиња на југ и Вејхеровскиот Округ на југозапад. На исток се протега Пучкиот Залив, а на север е Балтичкото Море.
2.1 Управна поделба
Округот е поделен на 7 општини, од кои три се градски, една градско-селска и три селски.
Општина, Вид, Површина(км<sup>2</sup>), Население(2006), Седиште
Пуцк, градска, 4,9, 11.329
Владиславово, градско-селска, 38,4, 14.892, Владиславово
Јастарња, градска, 8,0, 4.033
Косаково, селска, 47,4, 8.087, Косаково
Крокова, селска, 211,8, 10.089, Крокова
Пуцк, селска, 243,3, 21.868, Пуцк *
Хел, градска, 21,3, 3.898
* седиштето не е дел од општината
3 Поврзано
* Пучки Залив
* Хелски Провлак
Ростал

Ростал (|Roßtal) — гратче и општина во округот Фирт на сојузната покраина Баварија, Германија. Во 2016 г. населението броело 9.668 жители, а местото зафаќало површина од .
1 Составни населени места
Општината опфаќа вкупно 17 населени места или месни единици::
Три бои: Бела (филм)

Три бои: Бела (француски: ''Trois couleurs: Blanc'') — филм на Кшиштоф Кишловски од 1994 година. Исто така, Кишловски е автор и на сценариото, заедно со Кшиштоф Пјешевич. Главните улоги ги толкуваат: Збигњев Замаховски, Жули Делпи, Јануш Гајош, Јежи Стур, Александер Бардини, Гжегож Вархол, Јежи Трела, Јежи Новак, Цезари Пазура, Пјотр Махалица, итн. Во 1994 година, филмот бил номиниран за Европските филмски награди, а истата година, Кишловски ја освоил наградата „Сребрена мечка“ на Берлинскиот филмски фестивал.
1 Содржина
Откако го напушта сопругата Доминик (ја игра Делпи), разочараниот Карол (го игра Замаховски) сака да се врати во Полска, но нема ниту пари ниту пасош. Во метрото го среќава свјот сонародник Миколај (го игра Гајош), кој го пренесува Карол во авионот, скриен во куфер. Во Полска, Карол се враќа во својот поранешен фризерски дуќан, каде ради повремено, но сонува да стане богат за да го оствари својот план. Така, тој му станува соработник на еден менувач на девизи (го игра Пазура). Еднаш, тој ја искористува случајно добиената информација и купува земјиште на кое треба да се изградат магацини и трговски центри. Така, Карол се збогатува, по што основа своја трговска фирма и стекнува големо богатство. Тогаш, Карол решава да го оствари својот план за да ја сретне Доминик: купува убиен човек и си го организира сопствениот закоп на којшто присуствува и Доминик. Веднаш по закопот, Карол оди во нејзината соба и тие водат љубов. Меѓутоа, полицијата ја апси Доминик, сомневајќи се дека смртта на Карол не е случајна и дека таа е замешана. На крајот на филмот, Карол оди во затворот и низ прозорецот ја гледа Доминик во ќелијата.
Владиславово (општина)

Владиславово (|gmina Władysławowo) — општина во Пучкиот Округ на Поморското Војводство, северна Полска. Седиште е градот Владиславово.
Сместена е на почетокот од Хелскиот Провлак на балтичкиот брег. Зафаќа површина од и има вкупно население од 15.482 жители (2017).
Во периодот од 1973 до 2014 г. Владиславово било градска општина (т.е. се состоела само од градот). Претворена е во градско-селска на 1 јануари 2015 г. со придодавање на околните населени места.
1 Населени места
Општината се состои од 8 населени места:
* Владиславово
* Јастшембја Гура
* Карвја
* Острово
* Розевје
* Тупадли
* Халупи
* Хлапово
2 Поврзано
* Хелски Провлак
* Пучки Залив
Ошинув Долни

Ошинув Долни (|Osinów Dolny, |Niederwutzen) — село во општината Цедиња на Грифинскиот Округ во Западнопоморското Војводство, северозападна Полска. Сместено е на брегот на реката Одра, веднаш до самата граница со Германија која оди по неа. Лежи околу југозападно од Цедиња, југозападно од Грифино и југозападно од војводската престолнина Шчеќин. По својата местоположба, ова е најзападното населено место во Полска.
Селото има население од 205 жители (2011) . Преку границата во Германија се наоѓа местото Хоенвуцен, на патот од Хојна (порано ''Кенигсберг во Нојмарк'') за Бад Фрајенвалде во Бранденбург, Германија.
Сè до 1945 г. селото ѝ припаѓало на покраината пруската покраина Бранденбург во рамките на Германија. Од 1936 до 1939 г. во местото работела хартиена фабрика, која подоцна е затворена. Денес погоните служат како затворен пазар.
1 Стопанство
Малото стопанство Ошинув Долни ужива значаен промет од Германци кои ја преминуваат границата во набавка на поевтини производи и услуги уште од самото отворање на граничниот премин во 1993 г. Во поново време, местото шеговито се нарекува „Село на фризерите“ (''de'') поради тоа што преку половина од мештаните се занимаваат со фризерство, мнудејќи евтини потсрижувања за германските посетители од преку границата.
2 Поврзано
* Крајни точки на Полска
* Долна Шлеска
Споменик на Филип II Македонски (Битола)

Споменик на Филип II Македонски — споменик на плоштадот Магнолија во Битола, посветен на старомакедонскиот крал Филип II. Филип II бил основач на античкиот македонски град Хераклеја Линкестис кој е претходник на денешната Битола. Споменикот е висок 8,5 метра (со постаментот), со Филип II во свечена одора, јавнат на коњ. Споменикот е излиен во бронза во Нови Сад и е дело е на вајарот Ангел Коруновски. Поставен е на 21 јуни 2011 година. Во непосредна близина на споменикот се наоѓа фонтана која навечер е придружена со музика синхронизирана со светлосни ефекти .
Целиот комплекс, споменикот и фонтаната, зафаќа површина од 600 квадратни метри од градскиот плоштад Магнолија.
1 Фонтана
Фонтаната е направена во вид на штит со Сонцето на Вергина, околу фонтаната има други исти штитови и копја. Околу фонтаната се поставени звучници кои навечер емитуваат музика синхронизирана со светлосни ефекти во фонтаната. Штитот од фонтаната се крева и се врти додека млазови вода се исфрлаат низ него.
Пренос (телекомуникации)

Пренос или трансмисија во телекомуникациите – процес на испраќање и распростирање на аналогни и дигитални информациски сигнали преку физички медиум од точка до точка или од точка до повеќе точки. Медиумот може да биде жичен, оптички или безжичен.
Еден пример за пренос е испраќање на сигнал со ограничено времетраење, на пример, блок или пакет на податоци, телефонски повик или е-пошта. Вообичаено преносните технологии и шеми се однесуваат на задачи од протоколот на физичкото ниво, како што се модулација, демодулација, линиско кодирање, порамнување (еквализација), контрола на грешки, синхронизација на битови и мултиплексирање, но терминот исто така може да вклучи и повисоки нивоа на протоколот, на пример, дигитализирање на аналоген сигнал и компресија на податоци.
Преносот на дигитална порака или дигитализиран аналоген сигнал е познат како дигитална комуникација.
Закрочим

Закрочим (|Zakroczym) — град во средишниот дел на Полска во Мазовското Војводство. Градот е седиште на општина Закрочим. Закрочим е основан во век, а во текот на година век добил градски права.
1 Географија
Закрочим се наоѓа во средишниот дел на Полска, во среднишиот дел на Мазовското Војводство над реката Висла.
2 Историја
*1085 - први информации за Закрочим во Могиленско Фалсификување
*1422 - градски права за Закрочим од кнез Јануш I
*1656-57 - шведска струка на градот
*1709 - војна со Шведска и уништување на градот покрај Карол XII
*1793 - руска струка на градот
*1795 - германска струка на градот
*1883-88 - градење на првот дел на тврдниа Модлин
*1939 - одбрана на тврдина Модлин за време на Септемвриска Кампанија, капитулација на полски сили во 28 септември
*1945 - ослободување на град покрај СССР
3 Демографија
Население од 1939 година
Брилијантин (филм)

„Брилијантин“ (англиски: ''Grease'') — американски филм од 1978 година, во режија на Рендал Клејсер. Главните улоги ги играат: Џон Траволта, Оливија Њутн-Џон, Стокард Ченинг, Џеф Конавеј, Бери Перл, Мајкл Тучи, Кели Ворд, Диди Кон, Џејми Донели, Дајна Маноф, итн. Филмот бил номиниран за наградата „Златен глобус“ во пет категории, а имал и една номинација за „Оскар“.
1 Синопсис
Дејството на филмот се одвива во 1959 година, во средното училиште Рајдел. Во него, и девојките и момчињата имаат свои неформални групи при што водач на момчињата е Дени Зуко (го игра Траволта), додека девојките ги предводи Ризо (го игра Ченинг). Сите девојки во училиштето лудуваат по Дени, но сè се менува по неговата краткотрајна романса со девојката Сенди Олсон од Австралија. Еден ден, во училиштето доаѓа нова ученичка, а тоа е токму Сенди (ја игра Њутн-Џон). На почетокот, Дени се прави дека е рамнодушен кон неа, со цел да не биде исмеан од своите другари, но набргу не може да издржи и ја признава својата љубов кон неа. Меѓутоа, за време на натпреварот по танцување, на кој отпрвин играат Дени и Сенди, Денди продолжува да игра со друга девојка, а налутената Сенди ја напушта салата. Сепак, подоцна, таа доаѓа да ја гледа трката со автомобили меѓу Дени и водачот на соперничката група во кој Дени успева да победи. По завршувањето на учебната година, за време на забавата, наеднаш Сенди се појавува со сосема изменет лик и тогаш таа и Дени се помируваат, а тоа го прават и другите девојки и момчиња.
Демон (поема на Лермонтов)

Демон - поема на рускиот поет Михаил Лермонтов. Поемата била претежно напишана во 1838 година, конечната форма ја добила во 1841 година, а била објавена во 1856 година.
1 Содржина
Поемата се состои од два дела при што во секој дел има по 16 пеења:*''Прв дел'': Над земјата лета Демонот кој се сеќава на среќното минато. Тој пролетува над Кавказ, а потоа над долините во Грузија кои ги набљудува со презир и со злоба. Таму, кнезот Гудал прави свадба за својата ќерка Тамара. Демонот ја гледа Тамара како танцува и чувствува необичен немир и во него се буди старото чувство. По свадбата, зетот ја носи невестата дома, но неговиот караван го напаѓаат разбојници. Притоа, зетот е смртно ранет и тој умира токму во мигот кога пристигнува дома. Тамара го жали мртвиот сопруг, но тогаш во себе слуша непознат глас, кој ѝ кажува дека не треба да тагува. Скршена од болка, таа заспива дури изутрината, а над нејзината глава бдее Демонот.*''Втор дел'': Тамара дава завет дека нема да се премажи и заминува во манастир. Но, ниту таму, таа не може да најде спокој, зашто Демонот постојано ѝ се појавува во сонот, будејќи во неа силна страст. Воден од љубовта кон неа, Демонот пристигнува во манастирот, но Тамара ја чува еден ангел. Демонот го брка ангелот, велејќи дека Тамара му припаѓа нему. Потоа, тој започнува разговор со Тамара, кажувајќи ѝ дека претходно вечно скитал низ светот без никаква цел и ветувајќи ѝ вечна љубов. Тамара го заколнува да ја каже вистината, а потоа Демонот ја бакнува и во тој миг ѝ го зема животот. Ноќниот чувар го слуша бакнежот, а потоа и силен крик. По нејзината смрт, кнезот Гудал го зема телото на својата ќерка и ја закопува на падините на Кавказ. Додека ангелот ја носи душата на Тамара во рајот, него го пресретнува Демонот, кој ја бара Тамара за себе, но ангелот не му ја дава нејзината душа.
2 Осврт кон делото
Престојот на Кавказ извршил големо влијание врз творештвото на Лермонтов, инспирирајќи го авторот за многу лирски песни, за поемите „Демон“ и „Мцири“, како и за романот „Јунакот на нашето време“. Карактеристичната лермонтовска тема на демоните е присутна уште во неговите први поетски скици направени во младоста, во 1829 година, кога тој имал само 15 години. Младинските верзии на поемата „Демон“ се засновани врз апстрактната борба меѓу ангелите и демоните во духот на романтизмот, додека по враќањето од Кавказ, поемата ја добила својата крајна форма, а во последните две години од животот Лермонтов направил некои ситни промени во поемата. Благодарение на мисловниот и поетскиот сјај, како и звучноста на стиховите, поемата „Демон“ се вбројува во најголемите достигнувања на светската поезија.
Андреја Гропа

Андреја Гропа бил благородник, господар на Охрид (во втората половина на XIV век), од албанско или од влашко потекло. Неговото воздигнување започнало уште во времето на кралот Волкашин, а особено дошло до израз по Маричката битка во 1371. Се спомнува во ктиторскиот натпис во црквата „Мал Св. Климент“ како господар на Охрид со титулата велик жупан. По Маричката битка ја признал врховната власт на наследникот на Волкашин, кралот Марко. Бил женет со Кирана, ќерката на Андреја Музаки. Судирот на кралот Марко со Андреја Музаки околу Костур го искористил за да ја отфрли неговата врховна власт и целосно да се осамостои. Застанал на страната на својот дедо и му помогнал при освојувањето на градот. Ковал свои монети во охридската ковница, што ја докажува неговата голема економска и политичка моќ. Не е познато до кога владеел во Охрид.
Црква „Св. Никола“ - Стар Истевник

Свети Никола — главна селска црква во пијанечкото село Стар Истевник.
Црквата се наоѓа на крајот од селото.
1 Историја
Црквата била изградена во 1857 година. Не е познато кога и од кој архијереј е осветена. Иконите потекнуваат од век од зографот Григориј Пецанов.
Црквата била повторно осветена по нејзиното обновување на 19 мај 2018 година од страна на митрополитот Брегалнички г. Иларион. Обновувањето на храмот било помогнато од Љупчо Атанасов со семејството и месното население.
2 Архитектура
Црквата воопшто не е зографисана.
3 Галерија
4 Поврзано
* Стар Истевник
* Брегалничка епархија
* Делчевско архијерејско намесништво
* Тработивишка парохија